**ΚΑΛΟ ΜΗΝΑ**

ΚΑΛΟ ΚΑΛΟΚΑΙΡΙ



Ήλιος, θάλασσα και κοντομάνικα. Αν αυτοί οι τρεις λόγοι δεν είναι αρκετοί για να αντισταθμίσουν τα προβλήματα που βιώνουμε αυτό το καλοκαίρι, έχουμε να σας παραθέσουμε άλλους οι οποίοι μας θυμίζουν ότι, μπορεί τα προβλήματα να μην τελειώνουν ποτέ, ούτε να κάνουν… διάλειμμα για διακοπές, αλλά αξίζει πού και πού –ιδιαίτερα όταν έχει μπει το καλοκαιράκι- να κοιτάζουμε και προς την αντίθετη κατεύθυνση. Εκεί όπου κρύβονται οι μικρές απολαύσεις, οι ωραίες εκπλήξεις και οι αγαπημένες συνήθειες της πιο ανέμελης εποχής του έτους. Να λοιπόν ποια είναι αυτά για τα οποία ανυπομονούμε το φετινό καλοκαίρι:

**H Πανσέληνος του Αυγούστου**

Σταθερά μία από τις αγαπημένες μας καλοκαιρινές νύχτες, η βραδιά της αυγουστιάτικης Πανσελήνου συνοδεύεται παραδοσιακά από βόλτα στην Διονυσίου Αεροπαγίτου

**Η άδεια Αθήνα**

Bολτάρετε ανενόχλητοι στους δρόμους της Αθήνας

**Οι εκπτώσεις**

Οι θερινές εκπτώσεις αποτελούν ευκαιρία να κάνουμε τα απαραίτητα ψώνια μας

**Οι διακοπές**

 Διακοπές μπορούμε να κάνουμε όπου κι αν βρισκόμαστε. Οι καλοκαιρινές διακοπές δεν είναι ζήτημα μέρους, αλλά διάθεσης.

**Κάνε την ανατροπή**

**Παίξε τάβλι.**

Ευκαιρία να ανοίξει το μυαλό σου. Θα κάνεις ευχάριστη παρέα, θα κλέψεις και θα κάνεις καυγά, θα αρχίσεις φιλοσοφική κουβεντούλα και θα περάσει η ώρα σου χωρίς να το καταλάβεις. Μόνο αυτοσυγκεντρώσου!

**Ψήσε σουβλάκια.**

Βάλε κάρβουνα στη βεράντα και ψήσε σουβλάκια. Θα είναι από τα χεράκια σου, καθαρά, νόστιμα και θα έχεις φωτογραφικό υλικό για πόζες όσο διασκεδάζεις.

**Μάθε “κόλπα” στο σκύλο ή στη γάτα σου.**

Αν έχεις κατοικίδιο (παπαγαλάκι, χάμστερ, σκυλί, γατί) μάθε του κάτι: Να στέκεται, να κάθεται, να σφυρίζει, να φέρνει πίσω τη μπάλα. Αν δεν έχεις το δικό σου κατοικίδιο, παίξε μπάλα με το αδέσποτο της γειτονιάς (πάντα υπάρχουν αδέσποτα εκεί έξω).

**Φτιάξε ένα κάστρο στην άμμο.**

Φόρα αντηλιακό και γίνε αρχιτέκτονας για μια μέρα. Άσε το έργο σου σαν δώρο στην ανθρωπότητα.

**Περπάτα με γυμνά πόδια.**

Έχει πλάκα η ξυπολυσιά και η επαφή με τη γη. Να θυμηθείς μόνο να πλύνεις τα πόδια σου πριν τα ακουμπήσεις στα σεντόνια.

**Ψάξε για χταπόδια στα βράχια.**

Σημασία έχει η περιπέτεια, όχι το να βρεις οπωσδήποτε χταπόδια.

**Κάνε όλα τα χαζά κουίζ των σάιτς.**

Τα πιο πολλά είναι για γέλια και γι’ αυτό περνάει η ώρα σου μαθαίνοντας πράγματα για σένα που ούτε ισχύουν, ούτε σε ενδιαφέρουν. Αλλά, κολλάς!

**Μάθε να σφυρίζεις ένα σκοπό.**

Το σφύριγμα δεν είναι εύκολη δουλειά

**Φτιάξε λεμονάδα από φρέσκα λεμόνια.**

Δεν λένε “αν η ζωή σου δώσει λεμόνια, φτιάξε λεμονάδα;” Ε! αυτό το καλοκαίρι, φτιάξε λεμονάδα με φυσικό χυμό από φρέσκα λεμόνια, νερό και ζάχαρη και φύλαξέ τη σε μια καράφα στο ψυγείο! Πίνε όποτε διψάσεις.

**Μάθε μια νέα φιγούρα στο χορό ή ένα νέο χορό.**

Αν δεις μια νέα φιγούρα στο τσάμικο ή σε μια σχολή χορού ή στη ζούμπα, πέσε με τα μούτρα να τη μάθεις.

**Φτιάξε ένα κολάζ με τα όνειρά σου.**

Ευκαιρία είναι! Τώρα το καλοκαίρι κόψε από εφημερίδες και περιοδικά εικόνες και κείμενα που περιγράφουν τα όνειρά σου και δημιούργησε ένα αυθεντικό, προσωπικό κολάζ με όσα ονειρεύεσαι να πραγματοποιήσεις. Κάθε πρωί που ξυπνάς συγκεντρώσου στο να κοιτάζεις το κολάζ σου (και το χειμώνα που θα ‘ρθει). Σίγουρα θα προκαλέσεις την καλή σου τύχη.

**Κάνε φούσκες στον αέρα.**

Φυσώντας από το ειδικό σκεύος μπουρμπουλήθρες, χάζεψέ τες να απλώνονται στον αέρα.

**Μάζεψε κοχύλια ή βότσαλα.**

Ταξινόμησέ τα ανάλογα με το χρώμα ή στο μέγεθός τους και γέμισε βάζα που να σου θυμίζουν το καλοκαίρι σου.

**Φτιάξε μια τσάντα για τη θάλασσα.**

Πάρε ανακυκλωμένο πανί και γίνε ντιζάινερ για μια πρακτική λύση: δες πώς φέτος το καλοκαίρι θα μεταφέρεις τα πράγματά σου σε μια τσάντα, από παλιό καραβόπανο;

**Κάνε ένα μαραθώνιο βλέποντας DVD.**

Όλοι μας έχουμε αγαπημένες σειρές ή ταινίες που θέλουμε να δούμε χωρίς διακοπή ή αγωνία. Μπορείς όμως να απολαύσεις και τις κινηματογραφικές ταινίες που δεν είδες το χειμώνα.

**Μάθε να πετάς βότσαλα με πολλαπλά γκελ.**

Σπουδαίος τρόπος ψυχαγωγίας. Αν ήδη ξέρεις τη βασική τεχνική, βελτίωσε την τεχνική σου για πιο μακριά και πιο πολλά γκελ.

**Γράψε το δικό σου τραγούδι.**

Ξεκίνα από το να-να-να και δημιούργησε μια μελωδία ή ένα ρυθμό. Βάλε και στίχους επάνω και είσαι έτοιμος για να το τραγουδήσεις και να το ανεβάσεις στο YouTube!

**Τακτοποίησε τις σαγιονάρες σου και τα μαγιό ή τα είδη μπάνιου σου.**

Βάλε τάξη στις σαγιονάρες, στα μαγιό και στις πετσέτες σου.

**Κάλεσε φίλους για πρωινό.**

Μετά, ο καθένας σας ας ακολουθήσει το πρόγραμμα της ημέρας του.

**Πήγαινε διακοπές εκεί που δεν υπάρχει internet.**

Πέταξε κάθε πρόβλημα στον πάτο της θάλασσας

**ΚΑΛΟ ΚΑΛΟΚΑΙΡΙ ΣΕ ΟΛΟΥΣ**